Ի դեպ` ես հաճույքով նկատել եմ, որ գրավում եմ այդպիսի տղամարդկանց: Նրանք տենչում են ինձ, որովհետև նրանց օրինական կանայք նույն տեսակի են` փոքրամարմին ու գունատ, երբեմն էլ սակավարյուն: Նրանք կարծես չեն էլ քայլում, այլ սավառնում են մի քանի միլիմետր գետնից բարձր: Նրանք սազում են իրենց ամուսիններին` որպես լծակից արոր քաշելիս, բայց չեն կարող առաջարկել այն ամենը, ինչ գրավում է նրանց: Տղամարդիկ չեն ազատվում իրենց գաղտնի ձգտումներից, դրա համար էլ հետևում են ինձ: Ես թույլ եմ տալիս, որ նրանց մեջ ծագեն նման մղումներ, որովհետև այդպիսի տղամարդկանց հետ նման կեղծ խաղի սկիզբը տալիս է բացառիկ ապրումներ: